התפרצות טורנדו

התפרצות טורנדו (באנגלית: Tornado outbreak) היא התרחשותם של מספר מערבולות אויר קטנות הנוצרות על ידי אותה מערכת מזג אוויר בקנה מידה סינופטי (בו-זמנית). מספר המערבלות הקטנות הנדרשות לשם הגדרת אירוע כהתפרצות טורנדו משתנה, אך בדרך כלל מדובר בלפחות שישה עד עשרה מערבולות, כאשר לפחות שני מוקדי מערבולות נפרדים או לפחות שני תאי-על מייצרים כמה סופות טורנדו.
ממוזער|כל סופות הטורנדו שאושרו כתוצאה מהתפרצות טורנדו גדולה שהתרחשה בחודש מרץ, בין ה-13 ל-17 במרץ 2025.
מערבולות האוויר מתרחשות בדרך כלל באותו יום או נמשכות עד שעות הבוקר המוקדמות של היום שאחריו, ובאותו אזור גאוגרפי. ברוב ההגדרות מקובל לאפשר הפסקה בפעילות מערבולות האוויר של עד שש שעות. אם פעילות מערבולות האוויר מתחדשת לאחר הפוגה ממושכת יותר, רבות מן ההגדרות רואות באירוע כהתפרצות טורנדו. רצף של ימים עוקבים או כמעט עוקבים של התפרצויות טורנדו מכונה "רצף התפרצויות טורנדו" (tornado outbreak sequence).

בארצות הברית ובקנדה מתרחשות התפרצויות הטורנדו בדרך כלל בין החודשים מרץ ליוני במישורים הגדולים, במערב התיכון של ארצות הברית ובדרום-מזרח ארצות הברית, באזור המכונה "סמטת הטורנדו". עונה משנית, פחות פעילה ופחות עקבית משנה לשנה, מתרחשת בארצות הברית בשלהי הסתיו. התפרצויות טורנדו עשויות להתרחש גם בתקופות אחרות של השנה ובאזורים נוספים בעולם. באירופה שיא עונת סופות הטורנדו חל בדרך כלל בחודשי הקיץ, אף שסופות רוח עזות עשויות ליצור התפרצויות טורנדו גם בעונות אחרות.

התפרצויות טורנדו רחבות היקף במיוחד מכונות "התפרצויות־על" (super outbreaks). התפרצות הטורנדו הגדולה ביותר שנרשמה היא התפרצות־העל של 2011, שבמהלכה תועדו 362 התפרצויות טורנדו ונגרם נזק ישיר בהיקף של כ־10 מיליארד דולר אמריקני. אירוע זה עלה בהיקפו על התפרצות־העל של 1974, שבה נמנו 148 התפרצויות טורנדו. שני האירועים התרחשו בתחומי ארצות הברית וקנדה.

 רצף התפרצות טורנדו 
ממוזער|רצף התפרצויות הטורנדו של 2024 הוא דוגמה לרצף התפרצויות טורנדו עדכני, שבו ישנן מספר התפרצויות טורנדו על ידי אותה מערכת, בהן היו 248 טורנדו במשך 6 ימים.
"רצף התפרצויות טורנדו" (Tornado outbreak sequence), המכונה לעיתים גם "התפרצות טורנדו ממושכת", הוא פרק זמן של פעילות טורנדו גבוהה, רציפה או כמעט רציפה, המורכב מסדרה של התפרצויות טורנדו הנמשכות על פני כמה ימים.

רצפי התפרצויות טורנדו גדולים במיוחד התרחשו בארצות הברית במאי 1917, 1930, 1949, 1965, 1974, 2003, 2011 ו־2024. רצף חריג נוסף התרחש ככל הנראה מאמצע מאי ועד שלהי מאי 1896. אף שבחלק מן הימים בתקופות אלה לא נרשמו התפרצויות טורנדו מובהקות, התקופה מאמצע ועד סוף אפריל 2011 וכן שלהי מאי 2019 התאפיינו אף הן בפעילות טורנדו אינטנסיבית במיוחד.

רצפי התפרצויות טורנדו נוטים להשפיע באופן ניכר על הסטטיסטיקה השנתית של סופות הטורנדו. עם זאת, לא כל תקופה של פעילות טורנדו ערה נחשבת לרצף התפרצויות. תקופות פעילות מוגברת עשויות להתרחש מדי שנה או אחת לכמה שנים, ואילו תקופות פעילות רציפה ומתמשכת נדירות יותר, ותדירותן תלויה בקריטריונים שנקבעו להגדרת רצף.

בשלהי העשור השני של המאה ה־21 חלה התקדמות ניכרת בתחום החיזוי לטווח הבינוני והארוך, עד כדי כך שבחלק מן המקרים ניתן לחזות תקופות של פעילות טורנדו מוגברת ברמת מהימנות מסוימת כמה ימים ואף כמה שבועות מראש.

 ראו גם 
 מערבולת
 סופה טרופית
 תא-על
 מטאורולוגיה – מונחים
 מזג אוויר קיצוני
 סופה טרופית
 סערה גאומגנטית
 גל סופות הטורנדו בארצות הברית (2021)
 גל סופות הטורנדו בארצות הברית (2011)

 לקריאה נוספת 













 קישורים חיצוניים 
 סטטיסטיקות התפרצות טורנדו אלים בארה"ב ( SPC )



  tornado outbreak—Multiple tornado occurrences associated with a particular synoptic-scale system. 

 Tornado Outbreak 

 הערות שוליים 

*
קטגוריה:אסונות טבע
קטגוריה:סופות
קטגוריה:מטאורולוגיה
קטגוריה:ארצות הברית: מזג אוויר
קטגוריה:מדעי כדור הארץ
קטגוריה:2011 בארצות הברית
קטגוריה:אסונות טבע ב-2021
קטגוריה:ארצות הברית: אסונות טבע